**OŠ fra Kaje Adžića Pleternica**

KLASA: 007-04/22-02/5

URBROJ: 2177-31-01-22-1

Pleternica, 21.6.2022.

POZIV

13. sjednica Školskog odbora OŠ fra Kaje Adžića Pleternica održat će se 27.6.2022. godine (ponedjeljak) s početkom u 8;00 sati u prostorijama škole.

**DNEVNI RED**

1. Prihvaćanje zapisnika s 12.sjednice ŠO

2. Odluka o zakupu poljoprivrednog zemljišta k.o. Zarilac

3. Revizija knjižnične građe (redovna)

4. Pravilnik o postupku unutarnjeg prijavljivanja nepravilnosti

5. Rebalans Financijskog plana

6. Razno

Predsjednica ŠO

Marijana Škvorc, dipl.ing.

Obrazloženje:

1. Zapisnik s 12. sjednice u prilogu.

2. Javni natječaj za zakup poljoprivrednog zemljišta u vlasništvu škole k.o. Zarilac, k.č.br. 334, 1 2581 m2 objavljen je na web stranici škole i na oglasnoj ploči škole dana 7.6.2022.

Na natječaj je pristigla samo jedna prijava-Ivice Kanceljaka s ponuđenim iznosom od 1.300,00 kn/god.

3. Revizija knjižnične građe provodi se svake 4 godine (redovna revizija). Zadnja je provedena 2018. godine. (odluka ravnatelja o provođenju redovne revizije knjižnične građe, Odluka o imenovanju povjerenstva za provođenje revizije).

4. Donesen je novi Zakon o zaštiti prijavitelja nepravilnosti (Narodne novine broj 46/22- stupio je na snagu 23. travnja) temeljem kojega su školske ustanove koje imaju najmanje 50 zaposlenika obvezne donijeti opći akt kojim će urediti postupak unutarnjeg prijavljivanja nepravilnosti u školskoj ustanovi te imenovati povjerljivu osobu i njezina zamjenika.

 Novi Zakon o zaštiti prijavitelja nepravilnosti na drukčiji i opsežniji način propisuje obveze vezane uz postupak zaštite prijavitelja nepravilnosti, stoga je obvezno donijeti novi opći akt i staviti izvan snage postojeći. Također je potrebno i ponovno prema izmijenjenom postupku imenovati povjerljivu osobu i njezina zamjenika/cu. *( Pravilnik u prilogu).*

5. Rebalans Financijskog plana (*u prilogu)*

Na inicijativu osnivača Požeško-slavonske županije, te na temelju Upute za izradu Prijedloga I. izmjene i dopune Proračuna i financijskih planova proračunskih korisnika Požeško-slavonske županije za 2022.g. izradili smo I. izmjenu Financijskog plana za 2022. (rebalans). Odobreno nam je povećanje limita za izvore 431 i 52 za metodološki (preneseni) manjak iz 2021. godine, te smo u Izmjenu plana uvrstili preneseni višak/manjak iz prethodne, 2021.godine.

Izvorni plan prihoda i rashoda (s procijenjenim viškom za 2021.g.) iznosio je 18.701.561,00 kn, a nakon I. Izmjene plana (rebalansa) iznosi 19.577.058,47 kuna.

Plan se rebalansom povećao za 875.497,47 kuna, odnosno za 4,68 % u odnosu na izvorni plan.

Značajna izmjena plana je na izvoru decentraliziranih sredstava financiranja

Prema Odluci Županije o Operativnom planu rashoda za materijal, dijelove i usluge tekućeg i investicijskog održavanja u 2022.g. odobrena su nam sredstva za tekuće i investicijsko održavanje u iznosu 566.967,50 kuna.

Planirana i odobrena sredstva za investicijsko održavanje odnosi se na slijedeće:

|  |  |
| --- | --- |
| * Rekonstrukcija dvorišnog objekata u PŠ Buk | 17.000,00 |
| * Uređenje dvorišta PŠ Bučje, Zagrađe i Frkljevci. Priprema podloge, postavljanje klupa i stolova. | 30.000,00 |
| * Preinaka kotlovnice u matičnoj školi na kondenzacijske kotlove | 506.467,50 |
| * Usluga izrade glavnog projekta za kotao na pelet PŠ Frkljevci i PŠ Ratkovica | 13.500,00 |

Financijski plan prije izmjena na je iznosio 1.265.000,00 kn dok novi plan iznosi 2.114.440,34 kn. u koji je uključeno pokriće metodološkog manjka iz 2021.g. u iznosu 72.472,84 kn, te odobreni povećani limit za električnu energiju

Navedeno je i uneseno na pozicijama rashoda plana po vrsti rashoda.

Na drugim izvorima nema značajnijih odstupanja od prethodno planiranih stavki.